નવગુજરાત સમય, મહેસાણા મહેસાણા લોકસભા વિસ્તારના બે દિવસીય આરોગ્ય મેળાના પ્રારંભ પ્રસંગે શનિવારે નાયબ મુખ્યમંત્રી નિતીનભાઈ પટેલે દેશમાં એક પણ વ્યક્તિ બિમાર ના પડે, કદાચ બિમાર પડે તો તેની સારવાર મફત થાય અને કદાચ ખર્ચ કરવો પડે તો ઓછામાં ઓછા ખર્ચે સારવાર કરાવી શકે અને કોઈ વ્યક્તિનું સારવારના અભાવે મૃત્યું ના થવું જોઈએ તેવું વડાપ્રધાન નરેન્દ્ર મોદીનું લક્ષ હોવાનું કહીં અગાઉની કોંગ્રેસની સરકાર પર પ્રહાર કર્યો હતો કે, એ લોકો પ્રજાને આપવાના બદલે પ્રજાનું લઈ લેવાનું કામ કરતા હતા, જ્યારે મોદીજી સરકારની તિજોરીમાંથી ગરીબ અને મધ્યમવર્ગની પ્રજાને વધુમાં વધુ લાભ કેવી રીતે આપવો એ કામ કરી રહ્યા છે.